ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง   นร02670000274


ขอให้แก้ปัญหาเสียงดังรบกวนและความเสียหายจากการต่อเติมทาวน์เฮาส์ของบ้านเลขที่ ...และบ้านเลขที่ ... ซอยสวนฝรั่ง ถนนประชาชื่น แขวงบางซื่อ เขตบางซื่อ กรุงเทพมหานคร จุดสังเกตเข้าไปในซอยสวนฝรั่งเกือบท้ายซอยบ้านที่มีการก่อสร้าง จะอยู่ลำดับที่ 5-6 นับจากท้ายซอย จะอยู่ด้านซ้ายมือ เนื่องจากบ้านหลังดังกล่าวจะมีการก่อสร้างส่งเสียงดังรบกวนตั้งแต่เวลา 09.00-17.00 น. และจะต้องทำการหยุดก่อสร้างในวันอาทิตย์ แต่บางอาทิตย์กลับไม่ได้มีการหยุดก่อสร้าง และการก่อสร้างทาวน์เฮาส์ของบ้านเลขที่ดังกล่าวส่งผลให้บ้านของผู้ร้องได้รับความเสียหาย ซึ่งบ้านผู้ร้องอยู่บ้านเลขที่ ... หลังที่... นับจากท้ายซอย โดยมีการเจาะผนังบ้านทะลุเข้ามายังบ้านผู้ร้องประมาณ 3 ครั้ง และทำหลังคาบ้านแตก อีกทั้งมีการขุดบ่อปลาเข้ามาชิดฝั่งรั้วบ้านผู้ร้องและขุดคว้านดินเข้ามาใต้รั้วบ้าน ซึ่งในอนาคตเกรงว่ารั้วบ้านอาจจะทรุดได้ ซึ่งทางผู้ร้องเคยแจ้งเรื่องไปยังสำนักงานเขตบางซื่อแล้ว 2 ครั้ง ครั้งที่ 1. เมื่อวันที่ 9 สิงหาคม 2566 และในวันเดียวกันทางเขตได้ลงพื้นที่เข้ามาตรวจสอบบริเวณที่เกิดเหตุ และได้ทำการเรียกผู้ร้องและเจ้าของบ้านหลังดังกล่าวไปไกล่เกลี่ยและบันทึกข้อตกลงไว้ว่า 1. ให้มีการแก้ไขโครงการจัดพื้นที่ไม่ให้รบกวนเข้ามาในอาคาร (กลิ่นบุหรี่) 2. ให้ทำผ้าสแลนกั้น 3. ให้ทำการซ่อมแซมผนังที่ชำรุดเป็นรู ให้แล้วเสร็จภายในวันที่ 31 สิงหาคม 2566 ( รูที่1และ รูที่2 ทำการซ่อมแซมเรียบแล้ว) ยังคงเหลือผนังทะลุรูที่ 3 บริเวณผนังบ้านชั้นที่1 ยังไม่ได้รับการซ่อมแซมทาสีให้เรียบร้อย เพียงแต่มีการนำปูนมาโป๊วไว้ก่อนเท่านั้น เมื่อผู้ร้องสอบถามไปทางเจ้าของบ้าน ก็ยังไม่ได้รับคำตอบที่แน่ชัดแต่ได้แจ้งไว้ว่าจะบอกให้ช่างเข้ามาทำการซ่อมแซม 4. บ่อปลาเลี้ยงให้มีขนาดประมาณ 9 ตารางเมตร และลึก 1.8 เมตร ต่อมาวันที่ 9 พฤศจิกายน 2566 ผู้ร้องได้ไปแจ้งเรื่องที่สำนักงานเขตบางซื่ออีกครั้งเป็นครั้งที่ 2 เบื้องต้นมีเจ้าหน้าที่รับเรื่องไว้และแจ้งว่าจะลงพื้นที่ตรวจสอบภายหลัง ผู้ร้องประสบปัญหามาเป็นระยะเวลาประมาณ 6 เดือนแล้ว จึงประสงค์ให้หน่วยงานที่เกี่ยวข้องลงพื้นที่แก้ไขปัญหา เพื่อบรรเทาความเดือดร้อนให้ผู้ร้องต่อไป เบื้องต้นแจ้งรายงานผลการปฏิบัติงาน กรุงเทพมหานคร โดยสำนักงานเขตบางซื่อ ฝ่ายโยธา เจ้าหน้าที่ได้ประสานเจ้าของอาคารให้เข้าดำเนินการแก้ไขอาคารข้างเคียง (ผู้แจ้ง)ได้รับความเดือดร้อนเรียบร้อยแล้ว แต่ผู้ร้องแจ้งว่า ปัจจุบันยังได้รับเดือดร้อนจากการต่อเติมซ่อมแซมอาคารอยู่เป็นประจำ ทั้งกลิ่น เสียง และฝุ่นละออง โดยบ้านหลังดังกล่าวจะมีการก่อสร้างต่อเติมประมาณ 3-4 วันต่อสัปดาห์ อีกทั้งในส่วนของบ่อเลี้ยงปลา ที่แจ้งว่ามีขนาดประมาณ 9 ตารางเมตรนั้น ผู้ร้องพบเห็นว่าน่าจะมีใหญ่กว่าที่แจ้งไว้ โดยมีการตั้งวางบ่อหน้าบ้าน ซึ่งหน้าบ้านมีความกว้าง 5 เมตร บ่อดังกล่าวห่างจากแนวรั้วที่ใช้ร่วมกันประมาณ 50 เซนติเมตร ซึ่งผิดพระราชบัญญัติควบคุมอาคาร  และผู้ร้องเกรงว่าในการวางบ่อใกล้รั้วบ้านนั้น ในอนาตดอาจเกิดปัญหาพื้นทรุดตัวได้ จึงประสงค์ให้หน่วยงานดำเนินการแก้ไขปัญหา และต้องการให้ติดต่อหาผู้ร้องเพื่อชี้แจงการดำเนินการเพื่อให้ผู้ร้องรับทราบโดยตรงทางหมายเลขโทรศัพท์ ..... 

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่
ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata